హైదరాబాద్ కా షాన్.. ఫలక్ నుమా ప్యాలెస్..దీని గురించి మీకీ విశేషాలు తెలుసా?
హైదరాబాద్ కా షాన్.. ఫలక్ నుమా ప్యాలెస్ గురించి మీకు ఈ విశేషాలు మీకు తెలుసా?
Soujanya Gangam | Aug 16, 2019
ఫలక్ నుమా ప్యాలెస్ (falaknuma palace).. హైదరాబాద్ (Hyderabad) కీర్తి కిరీటంలో ఓ కోహినూర్ వజ్రం లాంటిది. దానికంటూ ఒక అరుదైన ప్రత్యేకతను సంపాదించుకుందీ రాజభవనం. 19వ శతాబ్దంలో నిర్మితమైన ఈ ప్యాలెస్‌కి దానికంటూ ఓ ఘన చరిత్రే ఉంది. అంతేకాదు.. ఈ అద్బుత భవనం ఇప్పుడు హైదరాబాద్‌లోని అన్ని చారిత్రక ప్రదేశాల కంటే ఖరీదైనది కూడా. ప్రస్తుతం తాజ్ ఫలక్ నుమాగా పిలవబడుతున్న ఈ ప్యాలెస్ గురించి చాలామందికి తెలియని కొన్ని విశేషాలు మీకోసం..
1. ఫలక్ నుమా ప్యాలస్‌ని 1893లో నవాబ్ వికార్ ఉల్ ఉమ్రా నిర్మించారు. ఆయన అప్పటి నిజాంకి ప్రధాన మంత్రిగా వ్యవహరించేవారు. నిజాంల పరిపాలన పూర్తయినా.. 2000 సంవత్సరం వరకూ అది నిజాం వారసుల ఆధీనంలోనే ఉండేది. తర్వాత ఈ ప్యాలెస్ ఓ సందర్శనీయ స్థలంగా మారింది. 2010లో తాజ్ గ్రూప్ ఈ భవానాన్ని లీజ్‌కి తీసుకొని దానికి పునర్వైభవాన్ని అందించింది.
2. ఈ ప్యాలెస్ మొత్తం 32 ఎకరాల్లో నిర్మితమైంది. ఇందులో 22 హాళ్లు, 60 గదులు ఉన్నాయి. ఈ ప్యాలస్ చార్మినార్ నుంచి 5 కిలోమీటర్ల దూరంలో ఉంది.
3. ఫలక్ నుమా అంటే ఉర్దూలో ఆకాశం లాంటిది లేదా ఆకాశానికి అద్దం అని అర్థం. ఈ ప్యాలెస్‌ను ఓ కొండపై.. భూమి నుంచి 2000 అడుగుల ఎత్తులో నిర్మించారట. అందుకే దీనికి ఆ పేరు పెట్టారు. ప్యాలెస్ పై నుంచి చూస్తే హైదరాబాద్ నగరం మొత్తం కనిపిస్తుంది.
4. ఈ ప్యాలెస్ ఇప్పుడు తాజ్ గ్రూప్ ఆఫ్ హోటల్స్‌లో భాగం. అక్కడికి అడుగు పెట్టగానే రాజ ఠీవితో స్వాగతం చెబుతారు. ఈ గ్రాండ్ వెల్‌కంలో భాగంగా.. ముందు గుర్రపు బగ్గీలో మిమ్మల్ని గేట్ నుంచి ప్యాలెస్ వరకూ తీసుకెళ్తారు. అందమైన గార్డెన్స్ అన్నీ చూస్తూ గుర్రపు బగ్గీలో విహరించవచ్చు. ఆ తర్వాత ప్యాలెస్‌లోకి అడుగుపెట్టగానే వెల్‌కం డ్రింక్‌తో పాటు పూలు, అత్తరు చల్లుతూ లోపలికి తీసుకెళ్తారు.
5. ఈ ప్యాలెస్ చరిత్ర గురించి అందరికీ తెలియజేసేందుకు.. భవనంలోనే ఓ హిస్టోరియన్ కూడా ఉండడం విశేషం. ఆయన ఇక్కడున్న శాండ్లియర్లు, వుడెన్ ప్యానెల్స్, మార్బుల్స్, పెయింటింగ్స్ ఏయే దేశాల నుంచి తెప్పించారో మనకు వివరిస్తూ ఉంటారు. ఇందులోని చాలావరకు సామగ్రిని అమెరికా నుంచి తెప్పించగా.. ఫర్నిచర్‌‌లో అధిక భాగం ఇటాలియన్, టుడోర్ నుంచి తెప్పించడం వల్ల అక్కడి శైలి కనిపిస్తుంది. అంతేకాదు.. ప్యాలెస్ పైభాగంలోనూ శిల్పాలు కనిపిస్తాయి. ఇదే ఇక్కడి ప్రత్యేకత. ఇక్కడి ప్రతి గోడపైనా అందమైన పెయింటింగ్స్ వేలాడుతూ కనిపిస్తాయి.
6. ఇంగ్లండ్‌కి చెందిన ఓ సంస్థ.. ఒకేలా ఉండే రెండు బిలియర్డ్స్ టేబుళ్ల ప్రీమియం ఎడిషన్‌ని తయారు చేసిందట. అందులో ఒక టేబుల్ ఇంగ్లండ్‌లోని బకింగ్ హమ్ ప్యాలెస్‌లో ఉంటే.. మరొకటి ఇక్కడ ఉండడం విశేషం. ఇక్కడి అతిపెద్ద డైనింగ్ రూమ్‌లో టేబుల్, కుర్చీలు రోజ్ వుడ్‌తో తయారుచేసి ఉంచారట. అంతేకాదు.. ఇక్కడి బాల్ రూంలో రెండు టన్నుల బరువున్న పియానో కూడా ఉందట.
7. టేబుల్ అనగానే అందరికీ గుర్తొచ్చేది.. ఫలక్ నుమా ప్యాలెస్‌లోని 101 మంది కూర్చోగలిగే టేబుల్. ఈ టేబుల్ ప్రపంచ ప్రఖ్యాతి సాధించింది. ఇక్కడి వెండి బంగారు రంగులు కలగలిసిన ప్లేట్లు, బీదరీవేర్ గ్లాసులు ఆకర్షిస్తాయి. ఇంత పెద్ద టేబుల్ ఉన్నా.. గది నిర్మాణం ఎలా ఉంటుందంటే ఈ చివర ఉన్నవారు మామూలుగా మాట్లాడింది కూడా.. ఆ చివర ఉన్నవారికి వినిపిస్తుందట.
8. నిజాం రాజులు, వారి కుటుంబ సభ్యులకు చెందిన ఎన్నో పచ్చల హారాలను ఇక్కడ చూసే వీలుంది. అంతేకాదు.. ఇక్కడున్న అతి పెద్ద లైబ్రెరీలో సుమారు ఆరు వేల పుస్తకాలు ఉన్నాయట. వాటన్నింటినీ చూడడమే కాదు.. చదివే అవకాశం కూడా ఉంది. ఇక్కడ ఎన్ సైక్లోపీడియా బ్రిటానికా మొదటి కాపీలు, టైటానిక్ మొదటి ఎడిషన్ వంటి అరుదైన పుస్తకాలన్నీ ఉన్నాయట.
9. ఇక్కడి గోల్ బంగ్లాలో రోజూ ఖవ్వాలీ పాటల కార్యక్రమం జరుగుతుందట. అక్కడికి వచ్చిన అతిథులు ఆ పాటలు వింటూ తమకు నచ్చిన భోజనం తినేలా ఏర్పాటు చేశారు. ఇక్కడ కేవలం పాటలే కాదు.. ఆ పాత కాలం నాటివి, ఇప్పటివి హైదరాబాద్‌కి చెందిన వస్తువులు కూడా అందుబాటులో ఉంటాయి. ఇక్కడి షాప్ కమ్ మ్యూజియంలో వాటిని కొనుక్కునే వీలు కూడా ఉంది.
10. ఈ ప్యాలెస్ ఏరియల్ వ్యూ.. ఇప్పటివరకూ ఎవరూ ఫోటోల్లో బంధించలేదు. అయితే ఈ ప్యాలెస్ మొత్తం ఓ తేలు షేప్‌లో ఉంటుందట. ఈ ప్యాలెస్ నిర్మించిన ఆర్కిటెక్ట్ విలియం మారియట్. ఆయన రాశి వృశ్చికం. దాని ప్రకారం ఈ భవనాల సముదాయాన్ని తేలు షేపులో నిర్మించాడట. దీన్ని పైనుంచి చూడకపోయినా మధ్య భాగంలో జెనీనా మహల్, మెస్ ఖానా, టెలిఫోన్ ఎక్చేంజ్ వంటివి ఉంటే.. దక్షిణ భాగాన ఉన్న నిర్మాణాలు తేలు కొండిల్లా.. మరో భాగంలో ఉన్న గోల్ బంగ్లా తేలు తోకలా కనిపించేలా చేస్తుందట.
hyderabad kaa shan.. falak numa pales..deeni gurinchi meeki visaeshaalu telusa?
hyderabad kaa shan.. falak numa pales gurinchi meeku ee visaeshaalu meeku telusa?
Soujanya Gangam | Aug 16, 2019
falak numa pales (falaknuma palace).. hyderabad (Hyderabad) keerti kireetamlo oo kohinur vajram lantidi. daanikantuu oka arudaina pratyekatanu sampaadinchukundii rajabhavanam. 19va sataabdamlo nirmitamaina ee paleseaki daanikantuu oo ghana charitre undi. antekaadu.. ee adbuta bhavanam ippudu hyderabadoleni anni chaaritraka pradesaala kante khareedainadi kuudaa. prastutam taj falak numaga pilavabadutunna ee pales gurinchi chaalaamandiki teliyani konni visaeshaalu meekosam..
1. falak numa pyalasni 1893loo nawab vikar ul umra nirminchaaru. aayana appati nijanki pradhaana mantrigaa vyavaharinchevaaru. nijaamla paripaalana puurtayinaa.. 2000 samvatsaram varakuu adhi nijam vaarasula aadheenamlone undedi. tarvaata ee pales oo sandarsaneeya sthalamgaa maarindi. 2010loo taj groop ee bhavaanaanni leezki teesukoni daaniki punarvaibhavaanni andinchindi.
2. ee pales mottam 32 ekaraallo nirmitamaindi. indulo 22 haallu, 60 gadulu unnaayi. ee palus charminar nunchi 5 kilometerla dooramlo undi.
3. falak numa ante urduuloo aakaasam lantidi leda aakaasaaniki addam ani artham. ee pyaalesnu oo kondapai.. bhoomi nunchi 2000 adugula ettulo nirminchaarata. anduke deeniki aa paeru pettaaru. pales pai nunchi chuste hyderabad nagaram mottam kanipistundi.
4. ee pales ippudu taj groop af hotalselo bhagam. akkadiki adugu pettagaane raja teevitho swaagatam chebutaaru. ee grand velnamlo bhagamga.. mundu gurrapu baggeelo mimmalni gate nunchi pales varakuu teesukeltaaru. andamaina gardens annee chustuu gurrapu baggeelo viharinchavachchu. aa tarvaata paleseloki adugupettagaane velnkam drinkeetho paatu poolu, attaru challutuu lopaliki teesukeltaaru.
5. ee pales charitra gurinchi andarikee teliyajesenduku.. bhavanamlone oo historian kuudaa undadam visesham. aayana ikkadunna saandliyarlu, wooden panels, marbles, paintings eye deshaala nunchi teppinchaaro manaku vivaristuu untaaru. indulooni chaalaavaraku saamagrini america nunchi teppinchagaa.. farnicherelo adhika bhagam italian, tudor nunchi teppinchadam valla akkadi saili kanipistundi. antekaadu.. pales paibhaagamloonuu shilpaalu kanipistaayi. ide ikkadi pratyekata. ikkadi prati godapaina andamaina paintings vaelaadutuu kanipistaayi.
6. inglandeki chendina oo samstha.. okela unde rendu billierds tebulla preemium edishanni tayaaru chesindata. andulo oka table inglandelooni baking ham paleselo unte.. marokati ikkada undadam visesham. ikkadi atipedda dining roomlo table, kurcheelu roj vudno tayaaruchesi unchaarata. antekaadu.. ikkadi bal roomlo rendu tannula baruvunna piano kuudaa undata.
7. table anagaane andarikee gurtochedi.. falak numa paleseloni 101 mandi koorchogalige table. ee table prapancha prakhyaati saadhinchindi. ikkadi vendi bangaaru rangulu kalagalisina platelu, beedariver glaasulu aakarshistaayi. inta pedda table unna.. gadi nirmaanam ela untundante ee chivara unnavaaru maamuulugaa matladindi kuudaa.. aa chivara unnavaariki vinipistundata.
8. nijam rajulu, vaari kutumba sabhyulaku chendina enno pachala haaraalanu ikkada chuse veelundi. antekaadu.. ikkadunna athi pedda librerylo sumaru aaru vela pustakaalu unnayata. vaatannintinii chudadame kaadu.. chadive avakaasam kuudaa undi. ikkada en cyclopydia britanica modati kaapeelu, titanic modati edition vanti arudaina pustakaalannii unnayata.
9. ikkadi gol banglaalo roojoo khawwali paatala kaaryakramam jarugutundata. akkadiki vachina atithulu aa paatalu vintuu tamaku nachina bhojanam tinela erpaatu chesaru. ikkada kevalam paatale kaadu.. aa paata kaalam naativi, ippativi hyderabadeki chendina vastuvulu kuudaa andubaatulo untaayi. ikkadi shap kam musionlo vaatini konukkune veelu kuudaa undi.
10. ee pales erial vyuu.. ippativarakuu evaruu photollo bandhinchaledu. ayithe ee pales mottam oo teelu sheplo untundata. ee pales nirminchina architect viliyam mariat. aayana raasi vruschikam. daani prakaaram ee bhavanala samudaayaanni teelu shepulo nirminchaadata. deenni painunchi chudakapoyina madhya bhaagamlo jeneena mahal, mess khana, telifon ekchenj vantivi unte.. dakshina bhaagaana unna nirmaanaalu teelu kondilla.. maro bhaagamlo unna gol bangla teelu thokala kanipinchela chestundata.